姜特立
岁在绍熙甲寅浙东西大旱帝连江淮至秋暴雨水
去年数州旱，秋雨漂民庐。
今年复春霖，赤子忧为鱼。
不见日月旋，但见霰雪俱。
处者绝营为，出者困泥涂。
近山不可樵，平地不得锄。
有壤莫粪田，有火莫烧畲。
花木淡惨惨，麦苗冷疏疏。
张王阶下苔，寒酸井边蔬。
上天胡不仁，苍和五何辜。
传闻常润间，流殍满路衢。
鄞江祸尤酷，越山复何如。
米乡已无积，山郡岂有余。
小人急眼前，负贩日夜趋。
只知利一已，岂暇卹里闾。
屈指至秋成，未可保无虞。
尧汤备先具，庶冀收桑榆。